ዱለት ኢትዮጵያ ውስጥ የሚሰራ የምግብ አይነት ሲሆን፣ የሚሰራውም ከጉበትና ጨጓራ ነው። 1 lb. ጨጓራ (የበግ) 1 lb. ጉበት (የበግ) 1 lb. የተፈጨ የበሬ ስጋ (ቀይ) 1 ማንኪያ ቀይ በርበሬ 3 መካከለኛ አረንጓዴ የተከተፉ ቃሪያወች 1/3 የተከተፈ ቀይ ሽንኩርት 1 ኩባያ የተነጠረ ቅቤ ስድስት የሚሆን ፓርስሊ 4 እገር ነጭ ሽንኩርት በደምብ የተከተፉ ጨጓራውንና ጉበቱን በሚፈስ ውሃ በደንብ አድርገው ያጽዱ። ከዚያም ጨጉዋራውን፣ ጉቤቱን ለየብቻ በጥቃቅን ከከተፉ በኋላ ከተፈጨው ስጋ ጋር ለያይተው ፣ በመጥበሻ (ማንከሽከሻ) ያለምንም ቅቤ ወይም ዘይት ይጥበሱ ( ጨጉዋራ ለብቻ፣ ጉበት ለብቻ፣ ስጋ ለብቻ)። ከዚያ በማደባለቂያ (ብሌንደር) ፓርስሊውን፣ ነጭ ሽንኩርቱንና ቃሪያውን ያደባልቁ። ከዚያ በሰፊ ጎድጘዳ ሳህን ፣ ከበርበሬ ጋር ይደባልቁ። ንጥር ቂቤውን በዚህ ላይ ካፈሰሱ በኋላ፣ የበሰሉትንም ስጋወች ከመጥበሻቸው አውጥቶ አንድ ላይ ከዚህ ጋር በመደባለቅ ስራው ይጠናቀቃል። መልካም ዱለት!!!